b'\n_START_ARTICLE_\nG.J. B\xc3\xb8gh\n_START_SECTION_\nH\xc3\xa6der\n_START_PARAGRAPH_\nB\xc3\xb8ghsgade i Horsens, som g\xc3\xa5r hen over gartneriets tidligere jorder, er opkaldt efter ham. 1899 blev han Ridder af Dannebrog, og han var \xc3\xa6resmedlem af Almindelig dansk Gartnerforening._NEWLINE_Han blev gift 24. juli 1855 i Vejle med Henriette Amalie Diderich (1824-1911), datter af kaptajn ved skarpskytterne Johan Gottlieb Diederich og Ida Sophie Juliane von Brincken. B\xc3\xb8gh var blandt andet far til Victorine Juliane B\xc3\xb8gh (f\xc3\xb8dt 1856), som i 1883 blev gift med handelsgartner i K\xc3\xb8benhavn Johan Pauli Fl\xc3\xb8ystrup (1855-1929).'